5.9.2023.
HR
Službeni list Europske unije
C 315/7
Prethodna prijava koncentracije (Predmet M.11223 – PAI PARTNERS/INFRA GROUP) Predmet primjeren za primjenu pojednostavnjenog postupka (Tekst značajan za EGP)
(2023/C 315/06)
1.
Komisija je 24. kolovoza 2023.
zaprimila prijavu predložene koncentracije u skladu s člankom 4.
Uredbe Vijeća (EZ) br.
139/2004 (1).
Ta se prijava odnosi na sljedeće poduzetnike: — PAI Partners SAS (Francuska), („PAI Partners”), — We Connect Infra NV (Belgija) („Infra Group”).
Poduzetnik PAI Partners steći će, u smislu članka 3. stavka 1. točke (b) Uredbe o koncentracijama, isključivu kontrolu nad cijelim poduzetnikom Infra Group.
Koncentracija se provodi kupnjom udjela.
2.
Poslovne su djelatnosti predmetnih poduzetnika sljedeće:
— PAI Partners europsko je društvo za kapitalna ulaganja koje upravlja fondovima koji ulažu u društva aktivna u sljedećim sektorima: poslovne usluge, prehrambeni proizvodi i roba široke potrošnje, proizvodnja i stavljanje na tržište predmeta opće uporabe te zdravstvo.
PAI Partners usto je matično društvo, među ostalim, — poduzetnika M Group Services („MGS”), društva koje pruža infrastrukturne, podatkovne i druge usluge reguliranim komunalnim, telekomunikacijskim i prometnim sektorima; — poduzetnika Apleona, društva za pružanje usluga u području nekretnina koje uglavnom pruža usluge upravljanja objektima, posebno tehničkog upravljanja objektima (npr. upravljanje zgradama i njihovo održavanje, upravljanje energijom), infrastrukturnog upravljanja objektima (npr. čišćenje, ugostiteljstvo, sigurnost) i komercijalnog upravljanja objektima (npr. upravljanje nekretninama, izdavanje računa, vođenje ugovora); i — poduzetnika Apave, društva koje posluje u području upravljanja tehničkim, okolišnim, ljudskim i digitalnim rizicima.
U okviru svojeg poslovanja Apave nudi potpunu paletu usluga povezanih s ispitivanjem, tehničkim inspekcijama, tehničkim inspekcijama gradnje i certifikacijom.
U manjoj mjeri nudi usluge stručnog savjetovanja i osposobljavanja koje se odnose i na upravljanje rizicima, — Infra Group je izvođač multidisciplinarnih radova na mrežnoj infrastrukturi (električna energija, voda i kanalizacija, plin i centralizirano grijanje, telekomunikacije, zemljani radovi, industrija i javna rasvjeta).
Nudi potpunu paletu usluga, od projektiranja, inženjeringa i postavljanja do održavanja infrastrukturnih mreža.
Infra Group posluje u Belgiji, Francuskoj, Njemačkoj i Nizozemskoj. 3.
Preliminarnim ispitivanjem Komisija je ocijenila da bi prijavljena transakcija mogla biti obuhvaćena područjem primjene Uredbe o koncentracijama.
Međutim konačna odluka još nije donesena.
U skladu s Obavijesti Komisije o pojednostavnjenom postupku za postupanje s određenim koncentracijama prema Uredbi Vijeća (EZ) br.
139/2004 (2) treba napomenuti da je ovaj predmet primjeren za primjenu postupka iz Obavijesti.
4.
Komisija poziva zainteresirane treće osobe da joj podnesu moguća očitovanja o predloženoj koncentraciji.
Očitovanja se Komisiji moraju dostaviti najkasnije u roku od 10 dana od datuma ove objave.
U svakom je očitovanju potrebno navesti referentnu oznaku: M.11223 – PAI PARTNERS/INFRA GROUP (1) SL L 24, 29.1.2004., str.
1. („Uredba o koncentracijama”).
(2) SL C 366, 14.12.2013., str.
5.